

IGNALINOS RAJONO VIDIŠKIŲ GIMNAZIJA

PASAULIO PAŽINIMO PAMOKA

1 klasėje

**GYVAS – negyvas**

Parengė pradinių klasių

mokytoja metodininkė

Ilona Pakalkienė

2022

Vidiškės

|  |  |
| --- | --- |
| **Mokykla** | Ignalinos r. Vidiškių gimnazija |
| **Klasė, dalykas** | 1 klasė, pasaulio pažinimas |
| **Pasiekimai iš bendrųjų programų** | **Pasaulio pažinimas**  5.4. Gebėti sugrupuoti pateiktus artimiausios aplinkos objektus į gyvus ir negyvus. Atlikti nesudėtingus sugretinimus, išskirti gyvų ir negyvų objektų skirtumus ir panašumus.  5.4.1. Atpažinti, kas aplinkoje yra gyvas, o kas – negyvas. Nusakyti svarbiausius požymius, kuriais gyvas organizmas skiriasi nuo negyvo daikto. |
| **Bendrosios kompetencijos** | Mokėjimo mokytis – mokysis dirbti grupėje, aptars mokymosi tikslus;  Komunikavimo, socialinė – mokysis dirbti bendradarbiaudami;  Pažinimo – susipažins su naujomis sąvokomis.  **Ugdomas bendravimo įgūdis**: tartis ir tyliai kalbėti. |
| **Pamokos tema** | **Gyvas – negyvas** |
| **Uždaviniai** | Susipažinę su gyvam organizmui būdingais požymiais, dirbdami grupėse, teisingai suskirstys objektus į dvi grupes: gyvus ir negyvus. |
| **Metodai ir būdai** | Darbas grupėje, minčių lietus, demonstravimas. |
| **Priemonės** | Pateiktis, užduočių lapai, užduotys eduka.lt (iš užduočių banko). |
| **Literatūra** |  |

|  |  |  |  |  |
| --- | --- | --- | --- | --- |
| **Eil. Nr.** | **Veikla** | **Laikas** | **Eiga** | **Priemonės**  **(pastabos)** |
|  | **Įvadinė dalis.** Sudominimas | 5 min | * Mįslių minimas: Dvi akys kaip ratai, saulės nemato (pelėda) Plieno žagrė baltame lauke aria, juodas vagas verčia (parkeris) Minčių lietaus pagalba išsiaiškinami pelėdos ir parkerio skirtumai - prieinama išvados, kad vienas gyvas, kitas negyvas. * Skelbiama pamokos tema ir uždaviniai (aptariami veiklos įsivertinimo kriterijai). |  |
|  | **Naujos medžiagos pateikimas**  Naujos medžiagos aiškinimas: gyvam ir negyvam objektui būdingų požymių aptarimas | 6 min | * Naudodami struktūrą „Suk ratą“ mokiniai vardija kas būdinga gyvam objektui - pelėdai ir kas negyvam – parkeriui. * Mokinių minčių apibendrinimas ir požymių būdingų gyviems objektams ir negyviems aptarimas. | Demonstruojama skaidrė |
|  | **Mokymasis bendradarbiaujant** (darbas grupėse)  Objektų skirstymas (Mąstymo žemėlapio kūrimas) | 12 min | * Mokinių grupė, turėdama vieną priemonę, dirbdama išvien, nagrinėja pateiktus paveikslėlius, tariasi, juos skirsto ir grupuoja į gyvus ir negyvus, sukuria mąstymo žemėlapį. | Paveikslėlių kortelės, mąstymo žemėlapis mokinių grupei. |
|  | Atliktos užduoties aptarimas, apibendrinimas ir įsivertinimas | 7 min | * Mokinių grupės pristato savo atsakymus, jie aptariami, pasitikrinama. * Aptariamas darbas grupėje (kaip sekėsi tartis, atlikti užduotis ir tyliai kalbėtis) | Užduoties atsakymai eduka.lt |
|  | **Pamokos apibendrinimas**  Individuali pasitikrinimo užduotis ir įsivertinimas | 5 min | * Individualus darbas. Užduotis „Pažymėk, kas gyvas, kas ne“ * Pasitikrinama ir įsivertinama ar teisingai sugrupuoti objektai. Pasidžiaugiama sėkmingu mokinių darbu pamokoje. | Individualios užduotys ir atsakymai eduka.lt |